b"\n_START_ARTICLE_\nN'dalatando\n_START_SECTION_\nTransport\n_START_PARAGRAPH_\n\xc3\x89s servida per una estaci\xc3\xb3 per la l\xc3\xadnia del nord del Caminho de Ferro de Luanda. La carretera nacional No. 230 enlla\xc3\xa7a N'dalatando amb Luanda a l'oest i amb Malanje a l'est.\n_START_SECTION_\nCuriositats\n_START_PARAGRAPH_\nA la ciutat hi ha un jard\xc3\xad bot\xc3\xa0nic \xc3\xbanic d'Angola. El jard\xc3\xad va ser fundat com a part d'una estaci\xc3\xb3 d'investigaci\xc3\xb3 agr\xc3\xadcola portuguesa i cont\xc3\xa9 algunes mostres impressionants de bamb\xc3\xba, arbres de cautx\xc3\xba, podocarpos i arbres fruiters. El jard\xc3\xad tamb\xc3\xa9 cont\xc3\xa9 una gran plantaci\xc3\xb3 de  tlingera elatior herb\xc3\xa0cies (roses de porcellana) per al comer\xc3\xa7 local.\n_START_SECTION_\nHist\xc3\xb2ria\n_START_PARAGRAPH_\nN'dalatando fou anomenada Salazar per les autoritats colonials portugueses en 1936, en honor del dictador Salazar. M\xc3\xa9s tard fou modificada a Vila Salazar. El 28 de maig de 1956 va rebre l'estatut de ciutat (cidade). Despr\xc3\xa9s d'obtenir la independ\xc3\xa8ncia l'11 de novembre de 1975, el govern angol\xc3\xa8s li canvi\xc3\xa0 el nom a N'dalatando el 18 de juliol de 1976. Fou creada en la d\xc3\xa8cada del 1840._NEWLINE_La ciutat \xc3\xa9s seu de la di\xc3\xb2cesi de Ndalatando, creada pel papa Joan Pau II en 1990, pel desmembrament de l'arquebisbat de Luanda. Aplega tot el territori de la prov\xc3\xadncia de Kwanza-Nord. El seu primer bisbe fou Pedro Lu\xc3\xads Scarpa. En 2005, el papa Benet XVI nomen\xc3\xa0 l'actual bisbe, Almeida Kanda."